CELEX: 
Language: ro
Date: 2017-02-15 00:00:00
Title: REGULAMENTUL DELEGAT (UE) …/… AL COMISIEI de modificare a Regulamentului delegat (UE) nr. 639/2014 în ceea ce privește măsurile de control legate de cultivarea cânepii, anumite dispoziții referitoare la plata de ecologizare, plata pentru tinerii fermieri care exercită controlul asupra unei persoane juridice, calcularea cuantumului per unitate în cadrul sprijinului cuplat facultativ, părțile de drepturi la plată și anumite cerințe în materie de notificare legate de schema de plată unică pe suprafață și de sprijinul cuplat facultativ, precum și de modificare a anexei X la Regulamentul (UE) nr. 1307/2013 al Parlamentului European și al Consiliului

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Regulamentul (UE) nr. 1307/2013 (denumit în continuare „regulamentul de bază”) stabilește norme privind plățile directe acordate fermierilor prin scheme de sprijin în cadrul politicii agricole comune (PAC). Regulamentul conferă Comisiei competența de a adopta acte delegate de modificare sau de completare a unor elemente neesențiale ale regulamentului. Această competență s-a concretizat deja prin Regulamentul delegat (UE) nr. 639/2014 al Comisiei (denumit în continuare „regulamentul delegat”).
            
            
               Prezentul act cuprinde mai multe modificări distincte (plata pentru tinerii fermieri, sprijinul cuplat facultativ, schema de plată unică pe suprafață, schema de plată de bază, plata pentru practicile agricole benefice pentru climă și mediu, denumită și „plata de ecologizare”, eligibilitatea suprafețelor cultivate cu cânepă) ale respectivelor dispoziții ale regulamentului delegat. Modificarea elementelor referitoare la ecologizare ale regulamentului delegat este rezultatul unei revizuiri specifice a implementării ecologizării după primul an de punere în aplicare. Modificările rămase sunt mai degrabă tehnice, vizând simplificarea sau clarificarea normelor existente. 
            
            
               1.1.Ecologizarea
            
            
               Plățile directe de ecologizare constituie 30 % din plafoanele anuale pentru plăți directe ale statelor membre ale Uniunii. Plățile directe de ecologizare iau forma unei plăți anuale per hectar eligibil condiționate de respectarea de către fermieri a trei acțiuni anuale necontractuale, simple și generalizate care sunt benefice pentru mediu și climă. Aceste „practici de ecologizare standard” sunt: ocuparea a 5 % din suprafața arabilă cu zone de interes ecologic, diversificarea culturilor și menținerea pășunilor permanente, inclusiv protejarea pășunilor permanente sensibile din punctul de vedere al mediului. În anumite cazuri, fermierii pot aplica practici echivalente, definite, de asemenea, în regulamentul de bază, ca alternative la practicile standard. Regulamentul delegat specifică și completează anumiți parametri tehnici, precum și anumite definiții și metode legate de practicile de ecologizare. 
            
            
               La momentul adoptării regulamentului delegat, Comisia s-a angajat să revizuiască unul dintre elementele schemei de plăți directe de ecologizare, și anume zonele de interes ecologic, din perspectiva experienței dobândite după primul an de aplicare, precum și să analizeze sarcina administrativă generată de noile norme, impactul implementării de către statele membre asupra condițiilor de concurență echitabile pentru fermieri și impactul asupra potențialului de producție
                  1
               . Revizuirea, desfășurată în cadrul simplificării PAC, a fost o analiză mai amplă care a cuprins și alte elemente ale ecologizării, cu dublul obiectiv de a facilita implementarea ecologizării de către fermieri și administrațiile publice și de a spori gradul de acceptare a acesteia, realizând în același timp o îmbunătățire a performanței de mediu a schemei. Documentul de lucru al serviciilor Comisiei din 22 iunie 2016
                  2
                a evaluat modul în care a fost aplicat sistemul în primul an, a identificat anumite deficiențe care nu permit exploatarea pe deplin a potențialului acestui sistem și a analizat modalitățile posibile de remediere a lor. Acestea au inclus: o mai bună specificare sau clarificare a cerințelor impuse fermierilor, eliminarea anumitor cerințe tehnice care s-au dovedit împovărătoare fără a oferi o valoare adăugată pentru mediu, oferirea unei flexibilități sporite pentru fermieri sau soluții alternative în situațiile în care astfel ar crește beneficiile ecologizării pentru mediu și climă, precum și o oarecare armonizare a cerințelor și a condițiilor. 
            
            
               1.2.Plata pentru tinerii fermieri
            
            
               Obiectivul este asigurarea clarității în privința faptului că persoanele juridice și fizice care solicită plata pentru tinerii fermieri ar trebui tratate în mod egal. 
            
            
               1.3.Schema de plată unică pe suprafață 
            
            
               Obiectivul este simplificarea cerințelor în materie de notificare impuse statelor membre.
            
            
               1.4.Sprijinul cuplat facultativ 
            
            
               Obiectivul modificării este dublu: pe de o parte, simplificarea cerințelor în materie de notificare impuse statelor membre, pe de altă parte, clarificarea normelor aplicabile calculării „cuantumului sprijinului per unitate”.
            
            
               1.5.Părțile de drepturi la plată
            
            
               Obiectivul este precizarea faptului că, în scopul articolului 31 alineatul (1) litera (b) din regulamentul de bază, un drept la plată întreg și o parte dintr-un drept la plată sunt tratate egal în ceea ce privește activarea lor pe o suprafață cu dimensiuni mai mici decât dreptul la plată corespunzător sau partea de drept la plată corespunzătoare.
            
            
               1.6.Cânepă
            
            
               Obiectivul este transferarea la regulamentul delegat a conținutului articolului 45 și al anexei la Regulamentul de punere în aplicare (UE) nr. 809/2014 al Comisiei, deoarece se încadrează mai degrabă în împuternicirea de la articolul 35 alineatul (3) din regulamentul de bază.
            
            
               De asemenea, obiectivul este adaptarea dispozițiilor respective pentru a se ține seama de caracteristicile speciale ale cânepii cultivate drept cultură secundară.
            
            
               2.CONSULTĂRI PREALABILE ADOPTĂRII ACTULUI
            
         
         
            
               Consultarea părților interesate în scopul revizuirii specifice a legislației privind ecologizarea a început în prima parte a anului 2015 și a continuat până la jumătatea lunii aprilie 2016. Abordarea bazată pe consultare a implicat utilizarea informațiilor disponibile din cadrul exercițiului de simplificare a PAC și forumurile de discuție existente cu părțile interesate relevante pe de o parte și activități create anume pentru a răspunde scopului revizuirii specifice a legislației secundare privind ecologizarea pe de altă parte. O sursă de informații importantă a fost un set de contribuții elaborate de alte instituții ale Uniunii și de administrațiile statelor membre în contextul discuțiilor privind simplificarea PAC. Anexa 5 la documentul de lucru al serviciilor Comisiei menționat mai sus detaliază aceste activități de consultare și rezumă contribuțiile primite de la o amplă gamă de părți interesate. De asemenea, pe site-ul Europa
                  3
                este disponibilă trecerea în revistă a rezultatelor unei consultări publice online organizate de Comisie în perioada 15 decembrie 2015-8 martie 2016. 
            
            
               Consultarea care a implicat experții în materie de ecologizare ai statelor membre a continuat în formatul grupului de experți pe baza unui proiect de regulament delegat (conținând elemente de „ecologizare”) prezentat de serviciile Comisiei. Au avut loc trei reuniuni: la 6 și 18 iulie și la 25 august 2016. Serviciile Comisiei au clarificat mai multe aspecte și au răspuns întrebărilor adresate de experți. Proiectul a fost apoi îmbunătățit ținând seama de observațiile exprimate în cadrul reuniunilor sau transmise în scris de experți. 
            
            
               În paralel, în ceea ce privește aspectele care nu sunt legate de cânepă și de elementele referitoare la ecologizare, proiectul a fost prezentat statelor membre în cadrul reuniunilor grupului de experți pentru plăți directe organizate la 29 iunie 2016 și la 25 august 2016. Proiectul a fost salutat de statele membre, care fie nu au mai prezentat comentarii substanțiale, fie au adus observații care au putut fi soluționate în versiunea finală.
            
            
               În ceea ce privește modificările legate de cultivarea cânepii, grupul de experți pentru plăți directe a fost consultat la 28 septembrie 2016. Proiectul a fost salutat de statele membre, care nu au mai prezentat comentarii substanțiale.
            
            
               Versiunea care combină toate modificările a fost prezentată grupului de experți pentru plăți directe la 21 octombrie 2016.
            
            
               De asemenea, versiunile succesive ale proiectului prezentului act (părțile referitoare la ecologizare separat de cele care nu sunt legate de ecologizare) au fost transmise Parlamentului European și Consiliului atunci când au fost convocate reuniunile grupului de experți.
            
            
               La 15 decembrie 2016, proiectul de regulament delegat a fost publicat pe portalul pentru o mai bună legiferare al Comisiei pentru o perioadă de feedback de patru săptămâni. Au fost primite comentarii de la 205 respondenți, aproape jumătate de la persoane individuale, iar restul de la organizații de fermieri, de la întreprinderi agricole, de la ONG-uri din domeniul mediului și ONG-uri ale consumatorilor și de la persoane din mediul academic. Aproape toate contribuțiile s-au concentrat asupra ecologizării. Unele comentarii referitoare la ecologizare au fost făcute și pentru un proiect conex de regulament delegat
                  4
               .  
            
            
               Feedback-ul s-a concentrat asupra interdicției de utilizare a produselor de protecție a plantelor în mai multe zone de interes ecologic, în special în cazul culturilor fixatoare de azot. Mai multe organizații de fermieri și întreprinderi agricole au reacționat întrebând dacă ar fi fezabil din punct de vedere tehnic sau viabil din punct de vedere economic să se cultive culturi fixatoare de azot fără produse de protecție a plantelor. Respondenții în cauză au sugerat că această abordare ar duce, de fapt, la o reducere a producției culturilor de leguminoase în UE, ceea ce ar submina obiectivul de creștere a producției pe care ei îl considerau a fi unul dintre motivele care justificau zonele de interes ecologic. Respectivii respondenți au avertizat că reducerea producției ar putea periclita, eventual, independența UE în ceea ce privește producția acestor culturi. Alte reacții au exprimat preocupări legate de combaterea dăunătorilor pe terenurile lăsate în pârloagă în cazul în care ar fi introdusă o interdicție asupra produselor de protecție a plantelor, în vreme ce alți respondenți au făcut referire la formularea proiectelor de regulamente în ceea ce privește subînsămânțarea, remarcând că formularea respectivă ar putea avea efectul neintenționat de a prelungi până în anul agricol următor interdicția asupra produselor de protecție a plantelor. Acest lucru, potrivit respondenților, nu doar ar fi inconsecvent cu practicile agricole obișnuite, ci, de asemenea, ar putea prelungi și complica procedurile de control și deci ar putea întârzia plățile către fermieri.  
            
            
               Un set de răspunsuri diferit, mai ales din partea organizațiilor din domeniul mediului, a organizațiilor consumatorilor și a organizațiilor din domeniul apiculturii, a exprimat un sprijin clar pentru interdicție. Respondenții respectivi au considerat că interdicția este vitală pentru protecția biodiversității în sectorul agricol și pentru încurajarea polenizării, pentru fertilitatea solului și pentru combaterea naturală a dăunătorilor. Interdicția, au susținut ei, este singura modalitate de a se garanta realizarea obiectivelor ecologizării. Fără o interdicție, ar fi subminată întreaga credibilitate a măsurilor de ecologizare. Această poziție a fost susținută prin mai multe răspunsuri care au subliniat, de asemenea, faptul că interdicția ar viza doar o suprafață agricolă limitată și că, în orice caz, ecologizarea nu are menirea de a se concentra asupra sprijinirii producției.  
            
            
               Nu a existat o poziție comună în rândul organizațiilor de fermieri în ceea ce privește înlocuirea termenului-limită pentru semănarea culturilor secundare cu o perioadă obligatorie de menținere. Deși mulți respondenți au considerat pozitivă această schimbare, unii au opinat că modificarea ar complica semănarea culturilor de iarnă.
            
            
               Au existat foarte puține reacții față de alte aspecte ale propunerii, deși au fost evidențiate câteva evoluții pozitive, precum propunerile de modificare a definirii compoziției culturilor fixatoare de azot sau simplificarea diverselor benzi de teren ce ar putea fi considerate zone de interes ecologic. De asemenea, s-a primit un feedback pozitiv privind propunerea de extindere a acoperirii zonelor de interes ecologic la alte elemente de peisaj adiacente, pentru a se specifica perioada de timp în care terenurile ar trebui lăsate în pârloagă și a se aduce clarificări privind sensul noțiunii de producție agricolă. De asemenea, a fost exprimată o oarecare dezamăgire pentru faptul că schimbările nu au mers destul de departe: unii ar fi dorit controale și sancțiuni mai lejere, în vreme ce alții ar fi dorit mai multă claritate în privința obligației referitoare la pășunile permanente. 
            
            
               Ca reacție față de acest feedback, se specifică acum în mod clar [alineatul (10c)] durata interdicției privind produsele de protecție a plantelor în cazul subînsămânțării. De asemenea, există acum opțiunea alinierii acestei perioade cu cea aplicabilă în cazul culturilor secundare și al stratului vegetal semănate cu amestecuri, pentru a se asigura consecvența cu practicile agronomice obișnuite, pentru a se asigura securitatea juridică și pentru a se evita dificultățile administrative cu care se confruntă fermierii și administrațiile naționale. 
            
            
               3.ELEMENTELE JURIDICE ALE ACTULUI DELEGAT
            
            
               3.1.Ecologizarea
            
            
               3.1.1.Diversificarea culturilor
            
            
               Articolul 40 din regulamentul delegat specifică modul de calculare a proporțiilor diferitelor culturi în scopul îndeplinirii cerinței privind diversificarea culturilor și modul în care trebuie luate în calcul culturile formate din specii diferite (culturile mixte). Fermierii trebuie să îndeplinească cerința în așa-zisa „perioadă de diversificare a culturilor” stabilită de statele membre. Se propune adăugarea unei opțiuni care să permită statelor membre să diferențieze această perioadă de diversificare a culturilor la nivel (sub)regional, pentru a ține seama de diversele condiții climatice de pe teritoriile lor. În plus, pentru simplificarea declarării culturilor de către fermieri, aceștia ar trebui să aibă posibilitatea de a declara drept cultură (singură) mixtă culturile cultivate pe o suprafață mică.
            
            
               3.1.2.Zona de interes ecologic
            
            
               Articolul 45 alineatul (2) din regulamentul delegat precizează că pe terenurile lăsate în pârloagă în scopul contabilizării ca zonă de interes ecologic nu are loc nicio producție agricolă. Se propune ca durata acestei restricții să fie indicată în mod explicit și să se ia, totodată, în calcul nevoia de a se permite fermierilor să reia cultivarea culturilor principale înainte de sfârșitul anului. Această modificare reflectă interpretarea deja oferită statelor membre.
            
            
               La articolul 45 alineatele (4), (5) și (7) din regulamentul delegat, în care se prevăd norme referitoare la mai multe tipuri de zone de interes ecologic, sunt propuse modificări în sensul fuzionării definițiilor și/sau al alinierii condițiilor aferente. În limitele listei prevăzute în regulamentul de bază, se propune gruparea diverselor benzi de teren pe de o parte și a elementelor care conțin arbori pe de altă parte. Se va clarifica, de asemenea, modalitatea de calculare a elementelor care depășesc dimensiunile maxime prevăzute la articolul respectiv. Aceste modificări ar trebui să diminueze complexitatea cu care se confruntă fermierii atunci când disting aceste tipuri de zone de interes ecologic și le vor permite fermierilor să contabilizeze ca zone de interes ecologic elemente valoroase din punct de vedere ecologic care până acum erau excluse din cauza faptului că depășeau dimensiunile prevăzute. 
            
            
               La articolul 45, se propune inserarea unui nou alineat (5a), pentru a se clarifica și preciza conceptul de „adiacență” a elementelor de peisaj la o zonă de interes ecologic și pentru a se permite contabilizarea ca zone de interes ecologic a unor elemente suplimentare care sunt valoroase din punct de vedere ecologic și care sunt legate de suprafețele fermierului.
            
         
         
            
               La articolul 45 alineatul (8), în ceea ce privește zonele cu specii forestiere cu ciclu de producție scurt, se propune să se clarifice faptul că statele membre stabilesc cerințe privind utilizarea factorilor de producție (îngrășăminte sau produse de protecție a plantelor), în cazul în care oricare dintre acești factori de producție nu este interzis. 
            
            
               În urma modificărilor propuse ale articolului 45 alineatul (9), termenul-limită de 1 octombrie „cel târziu” pentru semănarea culturilor secundare sau a stratului vegetal va fi înlocuit cu o durată minimă obligatorie pentru aceste culturi/acest strat vegetal. Statele membre vor fi cele care vor stabili calendarul concret aplicabil la nivel național sau subnațional. Motivele sunt duble: eficacitate sporită pentru mediu și flexibilitate mai mare pentru ca statele membre să țină seama de condițiile meteorologice sezoniere. 
            
            
               Modificările aduse articolului 45 alineatul (10) vor permite, în scopul acestei zone de interes ecologic, semănarea unui amestec de culturi fixatoare de azot cu alte culturi, cu condiția ca primele să predomine. Până acum, erau posibile doar culturile fixatoare de azot pure, dar acest lucru nu reflectă anumite practici de cultivare tradiționale aplicate culturilor fixatoare de azot, care impun amestecarea cu alte culturi. În plus, ar trebui eliminată cerința ca statele membre să stabilească norme referitoare la locurile în care pot fi cultivate aceste culturi fixatoare de azot care se califică drept zone de interes ecologic. Cerința menită a combate riscul unei posibile percolări a azotului s-a dovedit însă a fi o suprapunere cu normele statelor membre de implementare a legislației Uniunii privind nitrații și apa. În schimb, se propune precizarea faptului că statele membre pot să combată în continuare problema eventualelor percolări ale nitraților prin stabilirea unor metode de producție relevante. 
            
            
               Alte modificări aduse articolului 45 alineatele (9) și (10) în ceea ce privește culturile secundare/stratul vegetal și, respectiv, culturile fixatoare de azot vizează armonizarea tratării lor în contextul unor practici echivalente, astfel încât să se asigure tratamentul egal al fermierilor care aplică practici standard și echivalente.
            
            
               Un nou alineat (10a) adăugat la articolul 45 va clarifica sensul cerinței referitoare la absența oricărei producții, aplicabilă anumitor tipuri de zone de interes ecologic, în ceea ce privește obligațiile fermierilor și legăturile dintre această restricție și normele prevăzute în cadrul altor instrumente PAC.
            
            
               Prin adăugarea la articolul 45 a noilor alineate (10b) și (10c), se propune interzicerea utilizării de produse de protecție a plantelor în anumite zone de interes ecologic. Această propunere este motivată de necesitatea sporirii eficacității ecologizării în ceea ce privește mediul și, în special, de necesitatea maximizării efectului biodiversității zonelor de interes ecologic.
            
            
               Tabelul din anexa X la regulamentul de bază, care enumeră tipurile de zone de interes ecologic și indică factorii de ponderare și de conversie, ar trebui modificat pentru a reflecta modificările aduse de prezentul act dispozițiilor referitoare la tipurile de zone de interes ecologic. În plus, se propune un nou tabel, care prezintă explicit factorii de ponderare și de conversie pentru practicile echivalente cu zonele de interes ecologic. Acest lucru are scopul de a garanta securitatea juridică și tratamentul egal al fermierilor care aplică practici standard și echivalente.
            
            
               3.1.3.Notificări legate de ecologizare
            
            
               Articolul 65 alineatul (1) litera (c) din regulamentul delegat prevede cerința ca statele membre să furnizeze Comisiei, până la data de 15 decembrie a fiecărui an, pentru anul de cerere în cauză, informații referitoare la numărul fermierilor supuși obligațiilor de ecologizare. Din experiența dobândită prin monitorizarea implementării ecologizării rezultă că, pentru a avea o imagine mai clară asupra ecologizării și deci și asupra efectului acesteia asupra mediului, sunt necesare și informații privind fermierii scutiți de ecologizare în temeiul schemei pentru micii fermieri și suprafețele cu pășuni permanente în zone Natura 2000. Așadar, articolul 65 litera (c) punctele (ii) și (vi) ar trebui modificate în consecință. De asemenea, se propune adăugarea literei (e) la această dispoziție, în vederea colectării de informații privind perioadele de diversificare a culturilor stabilite de statele membre.
            
            
               3.1.4.Intrarea în vigoare și dispoziții tranzitorii
            
            
               La articolul 3 alineatul (1) se propune acordarea de flexibilitate pentru intrarea în vigoare a modificărilor aduse dispozițiilor referitoare la ecologizare, pentru a se permite statelor membre să ia măsurile interne necesare. 
            
            
               Mai mult, articolul 3 alineatul (2) propune colectarea de informații privind modificările aduse de statele membre legislațiilor lor naționale pe baza prezentei propuneri de regulament.
            
            
               3.2.Plata pentru tinerii fermieri
            
            
               Articolul 49 alineatul (3) litera (b) din regulamentul delegat prevede că „prima depunere a unei cereri în cadrul schemei de plată de bază sau al schemei de plată unică pe suprafață de la articolul 50 alineatul (2) litera (a)” trebuie înțeleasă ca „prima cerere de plată în cadrul schemei pentru tinerii fermieri”. Deși articolul 49 alineatul (3) litera (b) din regulamentul delegat nu face nicio referire la articolul 50 alineatul (2) litera (b) din regulamentul de bază, această din urmă dispoziție face referire la „cererea menționată la litera (a)”. Acest lucru poate duce la înțelegerea că derogarea de la articolul 49 alineatul (3) litera (b) se aplică întregului articol 50 alineatul (2) din regulamentul de bază, și anume că tânărul fermier din cadrul unei persoane juridice trebuie să îndeplinească și criteriul vârstei în anul în care solicită plata pentru tinerii fermieri. O astfel de interpretare ar duce la un tratament diferențiat al persoanelor juridice față de persoanele fizice, potrivit căruia criteriul vârstei trebuie îndeplinit în anul depunerii primei cereri în cadrul schemei de plată de bază (SPB) sau al schemei de plată unică pe suprafață (SAPS).
            
            
               Se propune adăugarea unui nou paragraf la articolul 49 alineatul (3) litera (b), pentru a se preciza că limita de vârstă de „intrare” de la articolul 50 alineatul (2) litera (b) din regulamentul de bază ar trebui respectată atunci când organismul juridic în care controlul este exercitat de un tânăr fermier depune pentru prima oară o cerere în cadrul SPB/SAPS. 
            
            
               Deoarece vizează doar clarificarea normelor existente, este oportun ca modificarea să se aplice de la începutul anului de cerere 2015.
            
            
               3.3.Schema de plată unică pe suprafață
            
            
               Articolul 64 alineatul (5) din actul delegat prevede că statele membre care aplică schema de plată unică pe suprafață notifică Comisiei, până la data de 1 septembrie a fiecărui an, pentru anul de cerere în cauză, numărul total al hectarelor declarate de fermieri în cadrul schemei respective.
            
            
               Această informație este pusă la dispoziția Comisiei și prin baza de date CATS
                  5
                și, dat fiind termenul-limită pentru notificare ce survine mai târziu, datele din CATS sunt mai fiabile, drept care articolul 64 alineatul (5) din actul delegat poate fi abrogat. Abrogarea ar trebui să se aplice notificărilor pentru anul de cerere 2016 și pentru anii ulteriori.
            
            
               3.4.Sprijinul cuplat facultativ
            
         
         
            
               3.4.1.Raportul anual
            
            
               Articolul 67 alineatul (2) din regulamentul delegat prevede că, pentru fiecare măsură de sprijin cuplat, statele membre notifică Comisiei numărul total al beneficiarilor, cuantumul plăților care au fost acordate, precum și suprafața totală și numărul total de animale pentru care a fost plătit sprijinul. 
            
            
               În conformitate cu articolul 67 alineatul (1) din regulamentul de bază, în ceea ce privește notificările solicitate, Comisia ține seama de necesitățile în materie de date și de sinergiile dintre sursele de date potențiale. 
            
            
               Datele necesare în conformitate cu articolul 67 alineatul (2) din regulamentul delegat pot fi obținute și din alte surse de date:
            
            
               Pe de o parte, elementele cantitative ale raportului anual (mai exact, numărul total al beneficiarilor și suprafața totală sau numărul total de animale determinate pentru care va fi plătit sprijinul) sunt colectate, de asemenea, în scopuri de audit prin intermediul Statel/eDamis și sunt disponibile prin CATS. Pe de altă parte, deși doar începând cu anul de cerere 2016, elementele financiare ale raportului anual (mai exact, cuantumul plăților acordate per măsură) vor fi disponibile și în cadrul declarațiilor financiare ale statelor membre, prin AGREX
                  6
               .
            
            
               Așadar, în vederea simplificării cerințelor în materie de notificare, articolul 67 alineatul (2) din regulamentul delegat poate fi abrogat începând cu anul de cerere 2016 (raportul anual care trebuie prezentat până la 15 septembrie 2017), fără riscuri în ceea ce privește monitorizarea implementării de către statele membre.
            
            
               3.4.2.Calcularea „cuantumului sprijinului per unitate”
            
            
               În conformitate cu articolul 53 alineatul (2) al doilea paragraf din regulamentul delegat, cuantumul sprijinului per unitate rezultă din raportul dintre pachetul financiar alocat unei măsuri și limita cantitativă aplicabilă sau numărul de hectare/animale eligibile pentru sprijin în anul în cauză. Aceste alternative oferă statelor membre o libertate semnificativă în ceea ce privește calcularea cuantumului sprijinului per unitate. Totuși, în această dispoziție ar putea fi clarificat mai bine faptul că, în conformitate cu intenția de politică și în vederea unei eventuale îmbunătățiri a eficienței măsurilor de sprijin cuplat facultativ, statele membre ar putea decide, de asemenea, să aplice un cuantum per unitate cuprins în intervalul definit de cele două valori de mai sus atunci când numărul de hectare/animale eligibile este inferior limitei cantitative aplicabile.
            
            
               3.5.Părțile de drepturi la plată
            
            
               Este oportun să se aducă precizări normei de la articolul 24 alineatul (2) din regulamentul delegat care prevede că, în sensul articolului 31 alineatul (1) litera (b) din regulamentul de bază, se consideră că un drept la plată sau o parte de drept de plată activat(ă) pe o suprafață cu dimensiuni mai mici decât dreptul la plată corespunzător sau partea de drept la plată corespunzătoare este activat(ă) integral, dând dreptul la o plată calculată proporțional cu mărimea suprafeței determinate, definite în conformitate cu articolul 2 alineatul (1) punctul 23 din Regulamentul (UE) nr. 640/2014.
            
            
               3.6.Cânepă
            
            
               Este oportun să se transfere la regulamentul delegat conținutul articolului 45 și al anexei la Regulamentul de punere în aplicare (UE) nr. 809/2014 al Comisiei, deoarece se încadrează mai degrabă în împuternicirea de la articolul 35 alineatul (3) din regulamentul de bază. Totodată, sunt necesare câteva adaptări pentru a se ține seama de caracteristicile cânepii cultivate drept cultură secundară.
            
            
               4.IMPLICAȚIILE BUGETARE
            
            
               4.1.Ecologizarea
            
            
               Nu există
            
            
               4.2.Plata pentru tinerii fermieri
            
            
               Nu există
            
            
               4.3.Schema de plată unică pe suprafață
            
            
               Nu există
            
            
               4.4.Sprijinul cuplat facultativ 
            
         
         
            
               Nu există
            
            
               4.5.Părțile de drepturi la plată
            
            
               Nu există
            
            
               4.6.Cânepă
            
            
               Nu există
            
            
               REGULAMENTUL DELEGAT (UE) …/… AL COMISIEI
            
            
               din 15.2.2017
            
            
               de modificare a Regulamentului delegat (UE) nr. 639/2014 în ceea ce privește măsurile de control legate de cultivarea cânepii, anumite dispoziții referitoare la plata de ecologizare, plata pentru tinerii fermieri care exercită controlul asupra unei persoane juridice, calcularea cuantumului per unitate în cadrul sprijinului cuplat facultativ, părțile de drepturi la plată și anumite cerințe în materie de notificare legate de schema de plată unică pe suprafață și de sprijinul cuplat facultativ, precum și de modificare a anexei X la Regulamentul (UE) nr. 1307/2013 al Parlamentului European și al Consiliului
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului
                  7
               , în special articolul 35 alineatele (2) și (3), articolul 44 alineatul (5) litera (b), articolul 46 alineatul (9) literele (a) și (c), articolul 50 alineatul (11), articolul 52 alineatul (9) litera (a), articolul 67 alineatul (1) și articolul 67 alineatul (2) litera (a),
            
            
               întrucât:
            
            
               (1)În conformitate cu articolul 35 alineatul (3) din Regulamentul (UE) nr. 1307/2013, Comisia este împuternicită să adopte acte delegate prin care să condiționeze acordarea plăților de utilizarea semințelor certificate de anumite soiuri de cânepă și să stabilească procedura pentru determinarea soiurilor de cânepă și pentru verificarea conținutului lor de tetrahidrocanabinol („conținutul de THC”) menționat la articolul 32 alineatul (6) din regulamentul respectiv. În prezent, articolul 9 din Regulamentul delegat (UE) nr. 639/2014 al Comisiei
                  8
                prevede doar obligația de utilizare a semințelor din soiurile enumerate în „Catalogul comun al soiurilor de plante agricole” și de utilizare a semințelor certificate în conformitate cu Directiva 2002/57/CE a Consiliului
                  9
               . Normele privind determinarea soiurilor de cânepă și verificarea conținutului lor de THC, stabilite în prezent la articolul 45 din Regulamentul de punere în aplicare (UE) nr. 809/2014 al Comisiei
                  10
                și în anexa la regulamentul respectiv ar trebui să fie incluse la articolul 9 din Regulamentul delegat (UE) nr. 639/2014. 
            
            
               (2)Normele privind determinarea soiurilor de cânepă și verificarea conținutului lor de THC sunt bazate pe prezumția potrivit căreia cânepa este cultivată drept cultură principală, însă nu sunt întru totul adecvate pentru cânepa cultivată drept cultură secundară. Deoarece această a doua metodă de cultivare s-a dovedit potrivită pentru cânepa industrială și compatibilă cu cerințele în materie de mediu, este justificată adaptarea ambelor dispoziții pentru a ține seama de caracteristicile cânepii cultivate drept cultură secundară. În contextul respectiv, este oportun, de asemenea, să se furnizeze o definiție a cânepii cultivate drept cultură secundară.
            
            
               (3)Articolul 24 din Regulamentul delegat (UE) nr. 639/2014 prevede cerințe pentru activarea drepturilor la plată. Pentru a se evita orice interpretare divergentă, este oportun să se precizeze că, în scopul articolului 31 alineatul (1) litera (b) din Regulamentul (UE) nr. 1307/2013, și o parte a unui drept la plată este considerată activată integral. Totuși, ar trebui să se precizeze explicit că plata se calculează pe baza părții corespunzătoare a unui hectar eligibil.  
            
            
               (4)Articolele 38-48 din Regulamentul delegat (UE) nr. 639/2014 prevăd norme de completare a dispozițiilor referitoare la practicile de ecologizare stabilite de Regulamentul (UE) nr. 1307/2013. Din experiența dobândită în primul an în care au fost aplicate practicile respective, rezultă că este necesară modificarea anumitor aspecte ale normelor respective, în scopul simplificării implementării practicilor de ecologizare, în beneficiul fermierilor și al administrațiilor naționale, cu menținerea sau îmbunătățirea, în același timp, a mediului și a impactului asupra climei. În special, modificările ar trebui să contribuie la implementarea acțiunilor identificate în concluziile Evaluării intermediare a Strategiei UE în domeniul biodiversității pentru 2020 și să permită realizarea de progrese în privința suprafețelor agricole vizate de măsuri legate de biodiversitate în cadrul politicii agricole comune
                  11
               .
            
            
               (5)În normele privind calcularea proporțiilor diferitelor culturi pentru diversificarea culturilor, prevăzute la articolul 40 din Regulamentul delegat (UE) nr. 639/2014, perioada de diversificare a culturilor se bazează pe practicile de cultivare tradiționale din statele membre. Este oportun să se permită statelor membre să stabilească perioade diferite la nivel regional sau subregional pentru a ține seama de diversele condiții climatice de pe teritoriul unui stat membru. În unele situații specifice, dacă există o varietate semnificativă de culturi pe o suprafață mică, ar trebui să fie posibil, pentru a se simplifica declararea culturilor cultivate, ca acestea să fie declarate ca o singură cultură mixtă.
            
            
               (6)În ceea ce privește terenurile lăsate în pârloagă, stabilirea la articolul 45 alineatul (2) din Regulamentul delegat (UE) nr. 639/2014 a unei perioade în care nu ar trebui să existe producție agricolă este fundamentală pentru asigurarea eficacității unor astfel de terenuri în ceea ce privește mediul și pentru evitarea oricăror confuzii cu alte suprafețe, de exemplu cu pășunile. Pentru a se ține seama de condițiile agroclimatice diferite de pe teritoriul Uniunii, statele membre ar trebui să aibă posibilitatea de a stabili astfel de perioade în așa fel încât să le permită fermierilor să reia cultivarea culturilor principale înainte de sfârșitul anului. Totuși, o astfel de perioadă nu ar trebui să fie mai scurtă de șase luni, pentru a se putea îndeplini obiectivele de eficacitate în ceea ce privește mediul și pentru evitarea oricăror confuzii cu alte suprafețe.
            
            
               (7)Distincția dintre diversele elemente de peisaj enumerate la articolul 45 alineatul (4) din Regulamentul delegat (UE) nr. 639/2014 este o sursă de incertitudine pentru fermieri la momentul declarării zonelor de interes ecologic. În scopul reducerii acestei incertitudini, al simplificării gestionării schemei de către autoritățile statelor membre și al diminuării complexității cu care se confruntă fermierii atunci când declară zonele de interes ecologic, gardurile vii și benzile împădurite menționate la litera (a) a dispoziției menționate și arborii în aliniament menționați la litera (c) a aceleiași dispoziții ar trebui grupați ca un singur tip de elemente de peisaj, astfel încât să li se aplice o singură limită de dimensiune. Mai mult, din aceleași motive, suprafețele menționate la articolul 45 alineatul (4) litera (d) din Regulamentul delegat (UE) nr. 639/2014 ar trebui grupate în cadrul pâlcurilor arbustive din zona de câmpie. 
            
            
               (8)În plus, chiar dacă, după cum se menționează la considerentul 51 din Regulamentul delegat (UE) nr. 639/2014, dimensiunile maxime ale elementelor de peisaj sunt necesare pentru a se garanta că suprafața este predominant agricolă, respectivele limite de dimensiune nu ar trebui să ducă la excluderea elementelor care depășesc dimensiunile în cauză, dar care sunt valoroase pentru biodiversitate. Prin urmare, suprafața care s-ar putea califica drept element de peisaj în temeiul articolului 45 alineatul (4) din Regulamentul delegat (UE) nr. 639/2014 ar trebui calculată până la dimensiunea maximă a elementului de peisaj. 
            
         
         
            
               (9)Având în vedere marele beneficiu de mediu al vegetației riverane menționate la articolul 45 alineatul (4) al cincilea paragraf și la articolul 45 alineatul (5) din Regulamentul delegat (UE) nr. 639/2014, este oportun să se prevadă că toată vegetația riverană ar trebui luată în calcul atunci când se calculează zonele de interes ecologic.
            
            
               (10)Din aceleași motive menționate la considerentele 7 și 8 în ceea ce privește articolul 45 alineatul (4) din Regulamentul delegat (UE) nr. 639/2014, marginile de câmpuri, menționate în prezent la litera (e) a dispoziției respective, ar trebui fuzionate cu zonele tampon de la articolul 45 alineatul (5) din același regulament și ar trebui stabilită o singură limită de dimensiune în ceea ce privește zonele tampon și marginile de câmpuri. Respectiva dimensiune maximă în ceea ce privește zonele tampon și marginile de câmpuri ar trebui să se refere la suprafața care poate fi calificată drept zone tampon și margini de câmpuri în temeiul articolului 45 alineatul (5) din Regulamentul delegat (UE) nr. 639/2014. Pentru a le oferi fermierilor flexibilitate maximă, definiția zonelor tampon din cadrul GAEC 1, CRMG 1 sau CRMG 10, menționate în anexa II la Regulamentul (UE) nr. 1306/2013 și a marginilor de câmpuri protejate prin GAEC 7, CRMG 2 sau CRMG 3, menționate în aceeași anexă, ar trebui completate cu alte zone tampon și margini de câmpuri, însemnând orice fel de benzi care nu sunt cuprinse în aceste două categorii în cadrul normelor de ecocondiționalitate. 
            
            
               (11)Articolul 46 alineatul (2) al doilea paragraf din Regulamentul (UE) nr. 1307/2013 permite elementelor de peisaj și zonelor tampon adiacente terenurilor arabile să fie considerate zone de interes ecologic. În scopul maximizării beneficiului pentru mediu al elementelor de peisaj și al zonelor tampon menționate la articolul 45 alineatele (4) și (5) din Regulamentul delegat (UE) nr. 639/2014 și pentru a se încuraja protejarea și întreținerea elementelor suplimentare, această dispoziție ar trebui completată de norme care să ofere flexibilitate, ținând seama de alte elemente valoroase în ceea ce privește mediul care corespund definiției acestor tipuri de zone de interes ecologic și care nu sunt adiacente terenurilor arabile ale exploatației. Prin urmare, în cazul în care o astfel de zonă tampon sau margine de câmp sau un astfel de element de peisaj este adiacent(ă) zonei de interes ecologic direct adiacente terenului arabil al unei exploatații, respectiva zonă tampon sau margine de câmp sau respectivul element de peisaj ar trebui recunoscut(ă) ca zonă de interes ecologic.
            
            
               (12)Din aceleași motive menționate la considerentele 7 și 8 în ceea ce privește articolul 45 alineatul (4) din Regulamentul delegat (UE) nr. 639/2014, dimensiunile maxime stabilite în ceea ce privește benzile de hectare eligibile aflate de-a lungul marginilor de pădure menționate la articolul 45 alineatul (7) din regulamentul respectiv ar trebui să se refere la suprafața care poate fi calificată drept astfel de benzi în temeiul dispoziției respective.
            
            
               (13)În lumina dispozițiilor articolului 46 alineatul (2) primul paragraf litera (g) din Regulamentul (UE) nr. 1307/2013, este oportun să se precizeze că stabilirea cerințelor referitoare la utilizarea îngrășămintelor minerale și/sau a produselor de protecție a plantelor este relevantă doar în cazul în care sunt autorizați astfel de factori de producție. 
            
            
               (14)Termenul-limită existent pentru semănarea culturilor secundare și a stratului vegetal, prevăzut la articolul 45 alineatul (9) din Regulamentul delegat (UE) nr. 639/2014, nu se potrivește întotdeauna cu condițiile agronomice și climatice. În scopul îndeplinirii în mai bune condiții a obiectivelor de mediu ale acestui tip de zonă de interes ecologic, este oportun ca termenul-limită pentru semănarea culturilor secundare și a stratului vegetal să fie înlocuit cu o perioadă minimă de timp pe parcursul căreia trebuie să existe zone ocupate cu culturi secundare și strat vegetal. Pentru a se acorda flexibilitatea necesară luării în calcul a condițiilor meteorologice sezoniere, ar trebui să se permită statelor membre să stabilească perioada respectivă la cel mai potrivit nivel din punct de vedere geografic. Totuși, deoarece permanența pe pământ a culturilor secundare și a stratului vegetal este un factor-cheie pentru asigurarea unei absorbții eficace a nitraților reziduali și pentru acoperirea solului în perioada în care suprafața nu este acoperită de cultura principală, lungimea minimă a perioadei ar trebui stabilită la nivelul Uniunii. Pentru a se păstra consecvența cu interpretarea oferită în privința definiției ierbii sau a altor plante furajere erbacee de la articolul 4 alineatul (1) litera (i) din Regulamentul (UE) nr. 1307/2013, ar trebui să fie posibilă și subînsămânțarea unor culturi de leguminoase în cultura principală. Mai mult, pentru a se asigura consecvența între practicile echivalente vizate de angajamente și schemele de certificare menționate la articolul 43 alineatul (3) literele (a) și, respectiv, (b) din Regulamentul (UE) nr. 1307/2013, ar trebui armonizate normele referitoare la culturile secundare sau la stratul vegetal care se califică drept zone de interes ecologic.
            
            
               (15)Chiar dacă, în general, doar suprafețele cu culturi fixatoare de azot cultivate ca specii pure ar trebui să se califice drept zone de interes ecologic, dat fiind că, potrivit practicilor de cultivare tradiționale, culturile de acest gen sunt adesea amestecate cu alte culturi, este oportun să se permită, în temeiul articolului 45 alineatul (10) din Regulamentul delegat (UE) nr. 639/2014, ca suprafețele cu amestecuri să se poată califica, de asemenea, drept zone de interes ecologic, cu condiția să se asigure preponderența culturilor fixatoare de azot în cadrul amestecurilor respective. În plus, din experiența dobândită prin aplicarea articolului 45 alineatul (10) primul paragraf din Regulamentul delegat (UE) nr. 639/2014 și în lumina implementării Directivei 91/676/CEE a Consiliului
                  12
                și a Directivei 2000/60/CE a Parlamentului European și a Consiliului
                  13
                rezultă că este superfluu să se prevadă norme specifice referitoare la localizarea acestor culturi fixatoare de azot. În schimb, și în scopul consolidării eforturilor statelor membre de diminuare a riscului de percolare a azotului toamna, ar trebui să se permită statelor membre să stabilească, dacă este necesar, condiții suplimentare referitoare la culturile fixatoare de azot. Mai mult, pentru a se asigura consecvența între practicile echivalente vizate de angajamente și schemele de certificare menționate la articolul 43 alineatul (3) literele (a) și, respectiv, (b) din Regulamentul (UE) nr. 1307/2013, ar trebui armonizate normele referitoare la culturile fixatoare de azot care se califică drept zonă de interes ecologic.
            
            
               (16)Experiența dobândită prin aplicarea Regulamentului delegat (UE) nr. 639/2014 a dovedit că anumite dispoziții legate de tipurile de zone de interes ecologic trebuie să fie mai detaliate în ceea ce privește cerința referitoare la absența oricărei producții, inclusiv normele referitoare la tăierea ierbii și pășunat, în scopul îndeplinirii obiectivului referitor la biodiversitate și al asigurării consecvenței cu alte instrumente ale politicii agricole comune. În special, în ceea ce privește cerința referitoare la absența oricărei producții agricole aplicabilă tipurilor de zone de interes ecologic menționate la articolul 45 alineatul (2), la articolul 45 alineatul (4) litera (e) și la articolul 45 alineatele (5) și (7) din Regulamentul delegat (UE) nr. 639/2014, ar trebui să se precizeze că producția ar trebui înțeleasă ca activitate agricolă în sensul articolului 4 alineatul (1) litera (c) punctul (i) din Regulamentul (UE) nr. 1307/2013, nu în sensul mai amplu al articolului 4 alineatul (1) litera (c) punctele (ii) și (iii) din același regulament, și nu ar trebui să afecteze normele referitoare la acoperirea minimă a solului în cadrul GAEC 4 menționată în anexa II la Regulamentul (UE) nr. 1306/2013. În plus, pentru maximizarea beneficiilor pentru mediu, ar trebui să se stimuleze întreprinderea de acțiuni de către fermieri, în special prin facilitarea polenizării, în scopul protejării și îmbunătățirii biodiversității, și prin încercarea de a crea un strat vegetal pentru acoperirea solului, acțiuni care sunt, de exemplu, vizate de un angajament de agromediu și climă.
            
            
               (17)Având în vedere că cele trei tipuri principale de suprafețe declarate de fermieri ca zone de interes ecologic în primul an de punere în aplicare a articolului 46 din Regulamentul (UE) nr. 1307/2013 sunt suprafețe care sunt sau ar putea fi productive, și anume terenuri lăsate în pârloagă, culturi secundare sau strat vegetal și culturi fixatoare de azot, este probabil ca în zonele de interes ecologic să fie utilizate produse de protecție a plantelor. Așadar, în scopul protejării și îmbunătățirii biodiversității în conformitate cu obiectivele „ecologizării”, este oportun să se interzică utilizarea produselor de protecție a plantelor asupra următoarelor zone de interes ecologic care sunt sau ar putea fi productive: terenurile lăsate în pârloagă, benzile de hectare eligibile aflate de-a lungul marginilor de pădure cu producție, culturile secundare sau straturile vegetale și culturile fixatoare de azot. În cazurile în care culturile secundare sau stratul vegetal sunt stabilite prin subînsămânțarea ierbii sau a culturilor de leguminoase în cultura principală, pentru a se evita, din motive de proporționalitate, consecințele pentru gestionarea culturii principale, interdicția respectivă ar trebui să se aplice din momentul recoltării culturii principale. Pentru a se asigura consecvența interdicției cu practicile economice obișnuite, pentru a se asigura securitatea juridică și pentru a se evita dificultățile administrative cu care se confruntă fermierii și administrațiile naționale, ar trebui să se specifice că interdicția pentru subînsămânțare ar trebui să se aplice pentru cel puțin o perioadă minimă egală cu perioada minimă în care trebuie să existe zonele acoperite cu culturi secundare sau cu strat vegetal, în cazul în care acestea sunt stabilite prin semănarea unui amestec de specii de cultură, sau până la semănarea următoarei culturi principale. 
            
            
               (18)Articolul 49 din Regulamentul delegat (UE) nr. 639/2014 prevede normele care reglementează accesul persoanelor juridice la plata pentru tinerii fermieri prevăzută la articolul 50 alineatul (1) din Regulamentul (UE) nr. 1307/2013. Din experiența dobândită prin aplicarea articolului 49 alineatul (3) din Regulamentul delegat (UE) nr. 639/2014 rezultă că ar trebui furnizată o clarificare suplimentară privind interpretarea cerinței prevăzute la articolul 50 alineatul (2) litera (b) din Regulamentul (UE) nr. 1307/2013 în ceea ce privește momentul la care un tânăr fermier care exercită efectiv și durabil controlul asupra persoanei juridice trebuie să respecte limita de vârstă. În special, este oportun să se precizeze că tânărul fermier trebuie să respecte limita de vârstă de 40 de ani în anul primei depuneri a unei cereri în cadrul schemei de plată de bază sau al schemei de plată unică pe suprafață de către persoana juridică în care controlul este exercitat de un tânăr fermier. 
            
            
               (19)În conformitate cu articolul 53 alineatul (2) din Regulamentul delegat (UE) nr. 639/2014, cuantumul per unitate al sprijinului cuplat facultativ este rezultatul raportului dintre cuantumul stabilit pentru finanțarea măsurii relevante și limita cantitativă fixată în temeiul articolului 53 alineatul (2) primul paragraf sau numărul de hectare/animale eligibile pentru sprijin în anul în cauză. Este oportună reformularea dispoziției în așa fel încât statele membre să poată stabili cuantumul per unitate la o valoare din intervalul dintre aceste două valori dacă numărul unităților eligibile este inferior limitei cantitative. 
            
            
               (20)Potrivit articolului 64 alineatul (5) din Regulamentul delegat (UE) nr. 639/2014, statele membre care aplică schema de plată unică pe suprafață în conformitate cu articolul 36 din Regulamentul (UE) nr. 1307/2013 trebuie să notifice Comisiei, până la data de 1 septembrie a fiecărui an, numărul total de hectare declarate de fermieri în cadrul schemei respective. Informațiile respective sunt însă notificate Comisiei anual și mai detaliat în temeiul articolului 9 alineatul (1) din Regulamentul de punere în aplicare (UE) nr. 809/2014. Așadar, articolul 64 alineatul (5) din Regulamentul delegat (UE) nr. 639/2014 poate fi eliminat. 
            
            
               (21)Din experiența dobândită de Comisie prin gestionarea notificărilor legate de ecologizare în temeiul articolului 65 din Regulamentul delegat (UE) nr. 639/2014 rezultă că ar trebui efectuate unele ajustări în ceea ce privește conținutul notificărilor, inclusiv în legătură cu dispozițiile referitoare la ecologizare din Regulamentul delegat (UE) nr. 639/2014 modificate de prezentul regulament.
            
            
               (22)În conformitate cu articolul 67 alineatul (2) din Regulamentul delegat (UE) nr. 639/2014, pentru fiecare măsură de sprijin cuplat și pentru fiecare dintre tipurile specifice de agricultură sau dintre sectoarele agricole specifice în cauză, statele membre trebuie să notifice Comisiei numărul total al beneficiarilor, cuantumul plăților care au fost acordate, precum și suprafața totală și numărul total de animale pentru care a fost plătit efectiv sprijinul. 
            
            
               (23)Începând cu anul de cerere 2015, numărul total al beneficiarilor și suprafața totală sau numărul total de animale pentru care s-au depus cereri și care au fost determinate pentru fiecare măsură de sprijin cuplat facultativ sunt notificate de statele membre în conformitate cu articolul 9 alineatele (1) și (3) din Regulamentul de punere în aplicare (UE) nr. 809/2014. Mai mult, începând cu anul de cerere 2016, cuantumurile plăților care au fost acordate pentru fiecare măsură de sprijin cuplat vor fi incluse de statele membre în comunicările de informații în conformitate cu articolul 10 din Regulamentul de punere în aplicare (UE) nr. 908/2014 al Comisiei
                  14
               . Prin urmare, articolul 67 alineatul (2) din Regulamentul delegat (UE) nr. 639/2014 ar trebui eliminat.
            
            
               (24)Prin urmare, Regulamentul delegat (UE) nr. 639/2014 ar trebui modificat în consecință.
            
            
               (25)Ca urmare a modificării anumitor dispoziții din Regulamentul delegat (UE) nr. 639/2014 referitoare la tipurile de zone de interes ecologic, este necesară modificarea anexei X la Regulamentul (UE) nr. 1307/2013, în special pentru adaptarea listei tipurilor de zone de interes ecologic și a factorilor corespunzători, acolo unde este necesar. Considerentul 45 din Regulamentul (UE) nr. 1307/2013 subliniază importanța stabilirii în mod coerent a zonelor de interes ecologic. Așadar, factorii de conversie și de ponderare aplicabili practicilor echivalente trebuie să fie coerenți cu factorii aplicabili unor practici standard similare sau identice. În scopul de a se garanta securitatea juridică și tratamentul egal al fermierilor, anexa X la Regulamentul (UE) nr. 1307/2013 ar trebui modificată în consecință. 
            
            
               (26)Prezentul regulament ar trebui să intre în vigoare în a treia zi de la data publicării. Totuși, deoarece clarificarea articolului 49 alineatul (3) din Regulamentul delegat (UE) nr. 639/2014 și reformularea articolului 53 alineatul (2) al doilea paragraf din același regulament reflectă o interpretare dată dispozițiilor respective de la momentul aplicării regulamentului respectiv, este oportun ca modificările menționate să se aplice retroactiv. Având în vedere timpul de care au nevoie autoritățile naționale pentru a-și actualiza instrumentele administrative existente și pentru a informa fermierii cu suficient timp înainte în privința modificărilor aduse de prezentul regulament dispozițiilor referitoare la ecologizare, modificările în cauză ar trebui să se aplice doar în ceea ce privește cererile de ajutor referitoare la anii calendaristici care încep din 1 ianuarie 2018 și ulterior. Totuși, statele membre ar trebui să aibă posibilitatea de a aplica modificările în ceea ce privește cererile de ajutor referitoare la anul calendaristic 2017, ținând seama, în același timp, de faptul că eventualele decizii luate în acest sens trebuie să fie coerente din perspectiva fermierilor. Ar trebui să se prevadă o obligație de notificare în ceea ce privește modificările aduse în consecință notificărilor precedente referitoare la anul calendaristic respectiv,
            
            
               ADOPTĂ PREZENTUL REGULAMENT:
            
            
               Articolul 1
            
         
         
            
               Modificarea Regulamentului delegat (UE) nr. 639/2014
            
            
               Regulamentul delegat (UE) nr. 639/2014 se modifică după cum urmează:
            
            
               (1)Articolul 9 se înlocuiește cu următorul text: 
            
            
               „Articolul 9
               Cânepă
            
            
               1.În sensul articolului 32 alineatul (6) din Regulamentul (UE) nr. 1307/2013, eligibilitatea suprafețelor utilizate pentru producția de cânepă este condiționată de utilizarea de semințe din soiurile enumerate în „Catalogul comun al soiurilor de plante agricole” la data de 15 martie a anului pentru care se acordă plata respectivă și publicate în conformitate cu articolul 17 din Directiva 2002/53/CE a Consiliului*. Semințele trebuie să fie certificate în conformitate cu Directiva 2002/57/CE a Consiliului**.
            
            
               2.Statele membre stabilesc sistemul de determinare a conținutului de Δ9-tetrahidrocanabinol (denumit în continuare „conținutul de THC”) din soiurile de cânepă, ceea ce le permite să aplice metoda prevăzută în anexa III.
            
            
               3.Autoritatea competentă a statului membru păstrează evidența constatărilor privind conținutul de THC. O astfel de evidență cuprinde, pentru fiecare soi, cel puțin rezultatele privind conținutul de THC al fiecărui eșantion, exprimat ca procentaj cu două zecimale, procedura utilizată, numărul testelor efectuate, momentul în care a fost prelevat eșantionul și măsurile luate la scară națională.
            
            
               4.Dacă media tuturor eșantioanelor dintr-un anumit soi depășește conținutul de THC prevăzut la articolul 32 alineatul (6) din Regulamentul (UE) nr. 1307/2013, statele membre aplică procedura B descrisă în anexa III la prezentul regulament în cazul soiului respectiv în cursul anului de cerere următor. Procedura respectivă se utilizează în cursul anilor de cerere următori, cu excepția cazului în care toate rezultatele analizelor cu privire la soiul în cauză arată un conținut de THC mai mic decât cel prevăzut la articolul 32 alineatul (6) din Regulamentul (UE) nr. 1307/2013.
            
            
               5.Dacă, în cel de-al doilea an, media tuturor eșantioanelor dintr-un anumit soi depășește conținutul de THC prevăzut la articolul 32 alineatul (6) din Regulamentul (UE) nr. 1307/2013, statul membru în cauză notifică Comisiei cererea de autorizare a interzicerii comercializării soiului respectiv în conformitate cu articolul 18 din Directiva 2002/53/CE. Respectiva notificare se transmite în conformitate cu Regulamentul (CE) nr. 792/2009*** al Comisiei cel târziu până la data de 15 ianuarie a anului de cerere următor. Începând cu respectivul an de cerere, soiul care face obiectul solicitării respective nu este eligibil pentru plățile directe în statul membru în cauză. 
            
            
               6.În scopul prezentului regulament, „cânepă cultivată drept cultură secundară” înseamnă cultură de cânepă semănată după data de 30 iunie a unui anumit an.
            
            
               7.Culturile de cânepă sunt menținute, în condiții de creștere normale, în conformitate cu practica locală, timp de cel puțin 10 zile de la data la care se încheie înflorirea, astfel încât să se poată efectua controalele necesare pentru aplicarea prezentului articol. Cânepa cultivată drept cultură secundară este menținută, în condiții de creștere normale, în conformitate cu practica locală, cel puțin până la sfârșitul perioadei de vegetație.
            
            
               Totuși, statele membre pot autoriza recoltarea cânepii după începerea înfloririi, dar înainte de sfârșitul perioadei de 10 zile după încheierea înfloririi, cu condiția ca inspectorii să indice, pentru fiecare parcelă în cauză, părțile reprezentative care trebuie să fie menținute timp de cel puțin 10 zile după încheierea înfloririi, în vederea inspecției, în conformitate cu metoda prevăzută în anexa III.
            
            
               
            
            
               * Directiva 2002/53/CE a Consiliului din 13 iunie 2002 privind Catalogul comun al soiurilor de plante agricole (JO L 193, 20.7.2002, p. 1). 
            
            
               ** Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (JO L 193, 20.7.2002, p. 74).
            
            
               *** Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (JO L 228, 1.9.2009, p. 3).”
            
            
               (2)La articolul 24, alineatul (2) se înlocuiește cu următorul text:
            
            
               „(2) În cazul în care un fermier declară un număr de drepturi la plată care depășește suprafața sa eligibilă totală declarată în temeiul articolului 33 alineatul (1) din Regulamentul (UE) nr. 1307/2013, dreptul la plată sau partea unui drept la plată care depășește parțial respectiva suprafață eligibilă este considerată activat(ă) integral în scopul articolului 31 alineatul (1) litera (b) din regulamentul menționat. Totuși, plata se calculează pe baza părții corespunzătoare a unui hectar eligibil.”
            
            
               (3)Articolul 40 se modifică după cum urmează:
            
            
               (a)la alineatul (1) primul paragraf, se adaugă următoarea teză: 
            
         
         
            
               „Perioada respectivă poate fi stabilită la nivel național, la nivel regional sau la nivelul subregional adecvat.” 
            
            
               (b)la alineatul (3), se adaugă paragraful al patrulea următor:
            
            
               „Suprafețele pe care se cultivă culturi diferite una lângă cealaltă și în cazul cărora fiecare cultură acoperă o suprafață mai mică decât dimensiunea minimă stabilită de statele membre menționată la articolul 72 alineatul (1) al doilea paragraf din Regulamentul (UE) nr. 1306/2013 pot fi considerate de statele membre ca fiind acoperite cu o «cultură mixtă», astfel cum este menționată la al treilea paragraf al prezentului alineat.” 
            
            
               (4)Articolul 45 se modifică după cum urmează:
            
            
               (a)alineatul (2) se înlocuiește cu următorul text: 
            
            
               „(2) Pe terenurile lăsate în pârloagă nu are loc nicio producție agricolă. Statele membre stabilesc o perioadă a unui anumit an calendaristic în care terenurile trebuie lăsate în pârloagă. Perioada respectivă nu trebuie să fie mai scurtă de șase luni. Prin derogare de la articolul 4 alineatul (1) litera (h) din Regulamentul (UE) nr. 1307/2013, terenurile lăsate în pârloagă timp de peste cinci ani în scopul îndeplinirii cerinței referitoare la zonele de interes ecologic rămân terenuri arabile.” 
            
            
               (b)alineatele (4) și (5) se înlocuiesc cu următorul text: 
            
            
               „(4) Elementele de peisaj sunt la dispoziția fermierului și pot fi cele protejate prin GAEC 7, CRMG 2 sau CRMG 3 menționate în anexa II la Regulamentul (UE) nr. 1306/2013 și/sau unul sau mai multe dintre următoarele elemente:
            
            
               (a)gardurile vii, benzile împădurite sau arborii în aliniament;
            
            
               (a)arborii izolați;
            
            
               (b)pâlcurile arbustive din zona de câmpie, inclusiv arborii, tufele sau pietrele;
            
            
               (c)iazurile. Rezervoarele din beton sau din plastic nu sunt considerate zone de interes ecologic;
            
            
               (d)rigolele, inclusiv cursurile deschise de apă pentru irigații sau drenare. Canalele cu pereți de beton nu sunt considerate zone de interes ecologic.
            
            
               (e)zidurile din piatră tradiționale.
            
            
               Statele membre pot decide să limiteze selecția elementelor de peisaj la cele în conformitate cu GAEC 7, CRMG 2 sau CRMG 3 menționate în anexa II la Regulamentul (UE) nr. 1306/2013 și/sau la una sau mai multe dintre literele (a)-(f) de la primul paragraf. 
            
            
               În ceea ce privește gardurile vii, benzile împădurite și arborii în aliniament, precum și rigolele menționate la primul paragraf literele (a) și, respectiv, (e), suprafața care urmează a fi calificată drept zonă de interes ecologic se calculează până la o lățime maximă de 10 metri. 
            
            
               În ceea ce privește pâlcurile arbustive din zona de câmpie și iazurile menționate la primul paragraf literele (c) și, respectiv, (d), suprafața care urmează a fi calificată drept zonă de interes ecologic se calculează până la o dimensiune maximă de 0,3 hectare. 
            
            
               În sensul primului paragraf litera (d), statele membre pot stabili o dimensiune minimă pentru iazuri. Atunci când de-a lungul apei există o bandă cu vegetație riverană, suprafața corespunzătoare este inclusă în scopul calculării zonei de interes ecologic. Statele membre pot stabili criterii pentru a se asigura că iazurile au valoare naturală, ținând seama de rolul pe care îl au iazurile naturale pentru conservarea habitatelor și a speciilor. 
            
            
               În sensul primului paragraf litera (f), statele membre stabilesc criterii minime bazate pe specificitățile naționale sau regionale, inclusiv limitele dimensiunilor în înălțime și lățime.”
            
            
               „(5) Zonele tampon și marginile de câmpuri pot fi orice zone tampon și margini de câmpuri, inclusiv zonele tampon aflate de-a lungul cursurilor de apă prevăzute de GAEC 1, CRMG 1 sau CRMG 10 menționate în anexa II la Regulamentul (UE) nr. 1306/2013 sau marginile de câmpuri protejate prin GAEC 7, CRMG 2 sau CRMG 3 menționate în anexa respectivă.
            
         
         
            
               Statele membre nu limitează selecția de zone tampon și de margini de câmpuri la cele prevăzute de normele privind ecocondiționalitatea menționate la primul paragraf.
            
            
               Statele membre stabilesc lățimea minimă a zonelor tampon și a marginilor de câmpuri, care, în scopul zonelor de interes ecologic, nu este mai mică de 1 metru. De-a lungul cursurilor de apă, vegetația riverană este inclusă în scopul calculării zonei de interes ecologic. În zonele tampon și pe marginile de câmpuri nu trebuie să existe nicio producție agricolă. 
            
            
               În cazul zonelor tampon și al marginilor de câmpuri care diferă de cele prevăzute sau protejate prin GAEC 1, GAEC 7, CRMG 1, CRMG 2, CRMG 3 sau CRMG 10 menționate în anexa II la Regulamentul (UE) nr. 1306/2013, suprafața care urmează a fi calificată drept zonă de interes ecologic se calculează până la o lățime maximă de 20 de metri.”
            
            
               (c)se introduce următorul alineat (5a):
            
            
               „(5a) În scopul articolului 46 alineatul (2) al doilea paragraf a doua teză din Regulamentul (UE) nr. 1307/2013, suprafețele menționate la alineatele (4) și (5) din prezentul articol sunt considerate suprafețe sau elemente adiacente atunci când sunt adiacente unei zone de interes ecologic direct adiacente terenului arabil al exploatației.”
            
            
               (d)alineatele (7)-(10) se înlocuiesc cu următorul text: 
            
            
               „(7) În privința benzilor de hectare eligibile aflate de-a lungul marginilor de pădure, statele membre pot decide fie să permită producția agricolă sau să stabilească o cerință privind absența oricărei producții agricole, fie să ofere fermierilor cele două opțiuni. Statele membre stabilesc lățimea minimă a benzilor respective, care nu trebuie să fie mai mică de 1 metru. 
            
            
               Suprafața care urmează a fi calificată drept zonă de interes ecologic se calculează până la o lățime maximă de 10 metri în cazul în care statele membre decid să permită producția agricolă și de 20 de metri în cazul în care statele membre decid să nu permită producția agricolă.”
            
            
               „(8) Pentru zonele cu specii forestiere cu ciclu de producție scurt unde nu se folosesc îngrășăminte minerale și/sau produse de protecție a plantelor, statele membre întocmesc o listă a speciilor care pot fi utilizate în acest scop, selectând din lista întocmită în temeiul articolului 4 alineatul (2) litera (c) din Regulamentul (UE) nr. 1307/2013 speciile cele mai adecvate din punct de vedere ecologic, excluzând astfel specii care în mod clar nu sunt indigene. Statele membre stabilesc, de asemenea, cerințele în ceea ce privește utilizarea îngrășămintelor minerale și/sau a produselor de protecție a plantelor în cazul în care statele membre autorizează utilizarea lor, fără a pierde din vedere obiectivul zonelor de interes ecologic, în special cel de a proteja și de a îmbunătăți biodiversitatea.”
            
            
               „(9) Zonele acoperite cu strat vegetal sau culturi secundare includ astfel de zone stabilite în conformitate cu CRMG 1 menționate în anexa II la Regulamentul (UE) nr. 1306/2013, precum și alte zone acoperite cu strat vegetal sau culturi secundare, cu condiția ca acestea să fi fost stabilite prin semănarea unui amestec de specii de cultură sau prin subînsămânțarea ierbii sau a culturilor de leguminoase în cultura principală. 
            
            
               Statele membre stabilesc lista amestecurilor de specii de cultură care urmează să fie utilizate și stabilesc, la nivel național, regional, subregional sau de fermă, perioada în care trebuie să existe zonele acoperite cu culturi secundare sau strat vegetal, în cazul în care acestea sunt stabilite prin semănarea unui amestec de specii de cultură. Această perioadă nu poate fi mai mică de opt săptămâni. Statele membre pot stabili condiții suplimentare, mai ales în ceea ce privește metodele de producție.
            
            
               Zonele acoperite de culturi secundare sau de strat vegetal nu includ zone acoperite de culturi de iarnă semănate toamna în mod normal în vederea recoltării sau a pășunatului. De asemenea, ele nu includ zonele vizate de practicile echivalente menționate la punctele I.3 și I.4 din anexa IX la Regulamentul (UE) nr. 1307/2013.”
            
            
               „(10) În zonele cu culturi fixatoare de azot, fermierii cultivă culturile fixatoare de azot care sunt incluse într-o listă stabilită de statul membru. Lista respectivă conține culturile fixatoare de azot considerate de statul membru ca având o contribuție la obiectivul de îmbunătățire a biodiversității și poate include amestecuri de culturi fixatoare de azot cu alte culturi, cu condiția să predomine speciile de culturi fixatoare de azot. Aceste culturi trebuie să fie prezente pe durata perioadei de vegetație. Statele membre pot stabili condiții suplimentare, mai ales în ceea ce privește metoda de producție, în special pentru a ține seama de necesitatea îndeplinirii obiectivelor Directivei 91/676/CEE și ale Directivei 2000/60/CE, dat fiind potențialul culturilor fixatoare de azot de a crește riscul de percolare a azotului toamna. 
            
            
               Zonele cu culturi fixatoare de azot nu includ zonele vizate de practicile echivalente menționate la punctele I.3 și I.4 din anexa IX la Regulamentul (UE) nr. 1307/2013.” 
            
            
               (e)se introduc următoarele alineate (10a), (10b) și (10c):
            
            
               „(10a) În scopurile alineatelor (2), (5) și (7), „absența oricărei producții agricole” înseamnă că nu se desfășoară nicio activitate agricolă astfel cum este definită la articolul 4 alineatul (1) litera (c) punctul (i) din Regulamentul (UE) nr. 1307/2013, fără a se aduce atingere cerințelor definite în cadrul GAEC 4 menționate în anexa II la Regulamentul (UE) nr. 1306/2013. Sunt permise acțiunile care vizează crearea unui strat vegetal pentru acoperirea solului în scopuri de biodiversitate, inclusiv semănarea unor amestecuri de semințe de flori sălbatice. 
            
            
               Totuși, prin derogare de la cerința privind absența oricărei producții, în scopurile alineatelor (5) și (7), statele membre pot permite pășunatul sau tăierea ierbii în zonele tampon și pe marginile de câmpuri, precum și pe benzile de hectare eligibile aflate de-a lungul marginilor de pădure fără producție, cu condiția ca suprafața să poată fi în continuare distinsă de terenul agricol adiacent. 
            
            
               (10b)   Se interzice utilizarea produselor de protecție a plantelor pe toate suprafețele menționate la alineatele (2), (9) și (10), precum și pe toate suprafețele cu producție agricolă menționate la alineatul (7).  
            
            
               (10c) În cazul zonelor menționate la alineatul (9) stabilite prin subînsămânțarea ierbii sau a culturilor de leguminoase în cultura principală, această interdicție se aplică din momentul recoltării culturii principale timp de cel puțin opt săptămâni sau până la semănarea următoarei culturi principale.” 
            
            
               (5)La articolul 49 alineatul (3), se introduce următorul paragraf:
            
         
         
            
               „În scopul articolului 50 alineatul (2) litera (b) din Regulamentul (UE) nr. 1307/2013, un tânăr fermier care exercită efectiv și durabil controlul asupra persoanei juridice în sensul literei (b) a primului paragraf din alineatul (1) al prezentului articol trebuie să nu aibă mai mult de 40 de ani în anul primei depuneri a unei cereri în cadrul schemei de plată de bază sau al schemei de plată unică pe suprafață de către persoana juridică în care controlul este exercitat de un tânăr fermier.” 
            
            
               (6)La articolul 53 alineatul (2), al doilea paragraf se înlocuiește cu următorul text:
            
            
               „Plata anuală este exprimată în termeni de cuantum de sprijin per unitate. Acest cuantum poate fi fie unul dintre următoarele cuantumuri, fie, atunci când suprafața sau numărul de animale eligibile pentru sprijin nu depășește suprafața sau numărul de animale stabilit(ă) în conformitate cu primul paragraf al prezentului alineat, un cuantum situat între ele:
            
            
               (a)raportul dintre cuantumul fixat pentru finanțarea măsurii, notificat în conformitate cu punctul 3 litera (i) din anexa I la prezentul regulament, și suprafața sau numărul de animale eligibile pentru sprijin în anul în cauză; 
            
            
               (b)raportul dintre cuantumul fixat pentru finanțarea măsurii, notificat în conformitate cu punctul 3 litera (i) din anexa I la prezentul regulament, și suprafața sau numărul de animale stabilit(ă) în conformitate cu primul paragraf al prezentului alineat.”
            
            
               (7)La articolul 64, alineatul (5) se elimină.
            
            
               (8)Articolul 65 alineatul (1) se modifică după cum urmează:
            
            
               (a)litera (c) se modifică după cum urmează:
            
            
               (i)punctul (ii) se înlocuiește cu următorul text:
            
            
               „(ii) numărul total al fermierilor scutiți de una sau mai multe practici de ecologizare și numărul hectarelor declarate de acești fermieri, numărul fermierilor scutiți de toate practicile deoarece respectă cerințele din Regulamentul (CE) nr. 834/2007, numărul fermierilor care participă la schema pentru micii fermieri, numărul fermierilor scutiți de obligația de diversificare a culturilor și numărul fermierilor scutiți de obligația referitoare la zona de interes ecologic, precum și numărul respectiv al hectarelor declarate de fermierii în cauză;” 
            
            
               (ii)punctul (vi) se înlocuiește cu următorul text:
            
            
               „(vi) numărul total al fermierilor care declară pășuni permanente sensibile din punctul de vedere al mediului, numărul total al hectarelor acoperite cu pășuni permanente sensibile din punct de vedere ecologic declarate de acești fermieri, numărul total al hectarelor cu pășuni permanente desemnate ca sensibile din punctul de vedere al mediului și numărul total de hectare de pășuni permanente din zonele vizate de Directivele 92/43/CEE sau 2009/147/CE;” 
            
            
               (b)se adaugă următoarea literă (e):
            
            
               „(e) până la data de 1 august a fiecărui an, perioada care trebuie luată în calcul la calcularea proporțiilor diferitelor culturi în conformitate cu articolul 40 alineatul (1) din prezentul regulament, precum și nivelul geografic la care este stabilită perioada respectivă.”
            
            
               (9)La articolul 67, alineatul (2) se elimină.
            
            
               (10)Se adaugă anexa III, al cărei text figurează în anexa I la prezentul regulament.
            
            
               Articolul 2
            
            
               Modificarea Regulamentului (UE) nr. 1307/2013
            
            
               Anexa X la Regulamentul (UE) nr. 1307/2013 se înlocuiește cu textul din anexa II la prezentul regulament.
            
            
               Articolul 3
            
         
         
            
               Măsuri tranzitorii
            
            
               (1)
                     Prin derogare de la articolul 4 al doilea paragraf, statele membre pot decide să aplice toate modificările efectuate prin articolul 1 punctele 3, 4 și 8 sau o parte a modificărilor respective și, prin urmare, modificarea efectuată prin articolul 2 în legătură cu elementele standard ale zonelor de interes ecologic, în ceea ce privește cererile de ajutor referitoare la anul calendaristic 2017. 
            
            
               (2)
                     Cel târziu la o lună de la intrarea în vigoare a prezentului regulament, statele membre notifică Comisiei și informează fermierii în legătură cu decizia menționată la alineatul (1) și cu modificările aduse în consecință notificărilor efectuate în temeiul articolului 65 alineatele (1)-(4) din Regulamentul delegat (UE) nr. 639/2014.
            
            
               Articolul 4
            
            
               Intrarea în vigoare și aplicarea
            
            
               Prezentul regulament intră în vigoare în a treia zi de la publicarea în Jurnalul Oficial al Uniunii Europene.
            
            
               Articolul 1 punctele 3, 4 și 8 și articolul 2 se aplică în ceea ce privește cererile de ajutor referitoare la anii calendaristici care încep din 1 ianuarie 2018 și ulterior. 
            
            
               Articolul 1 punctele 5 și 6 se aplică în ceea ce privește cererile de ajutor referitoare la anii calendaristici ulteriori anului calendaristic 2014.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptată la Bruxelles, 15.2.2017.
            
            
               
                     Pentru Comisie
               
               
                     Preşedintele
                     Jean-Claude JUNCKER
               
            
         
         
            
                  
                     (1)
                  Declarația Comisiei din 2 aprilie 2014;  
                  
                     http://ec.europa.eu/agriculture/newsroom/161_en.htm
                  
               
               
                  
                     (2)
                  Documentul de lucru al serviciilor Comisiei SWD(2016) 218 final.
               
               
                  
                     (3)
                  Site-ul „Vocea ta în Europa”: 
                  http://ec.europa.eu/info/law/contribute-law-making_ro
               
               
                  
                     (4)
                  Feedback privind REGULAMENTUL DELEGAT (UE) .../... AL COMISIEI de modificare a Regulamentului delegat (UE) nr. 640/2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește Sistemul Integrat de Administrare și Control și condițiile pentru refuzarea sau retragerea plăților și pentru sancțiunile administrative aplicabile în cazul plăților directe, al sprijinului pentru dezvoltare rurală și al ecocondiționalității (de la 12 ianuarie 2017)
               
               
                  
                     (5)
                  Articolul 9 din Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69). 
               
               
                  
                     (6)
                  Articolul 10 din Regulamentul de punere în aplicare (UE) nr. 908/2014 al Comisiei din 6 august 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea conturilor, normele referitoare la controale, valorile mobiliare și transparența (JO L 255, 28.8.2014, p. 59). 
               
               
                  
                     (7)
                  JO L 347, 20.12.2013, p. 608.
               
               
                  
                     (8)
                  Regulamentul delegat (UE) nr. 639/2014 al Comisiei din 11 martie 2014 de completare a Regulamentului (UE) nr. 1307/2013 al Parlamentului European și al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de modificare a anexei X la regulamentul menționat (JO L 181, 20.6.2014, p. 1).
               
               
                  
                     (9)
                  Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (JO L 193, 20.7.2002, p. 74).
               
               
                  
                     (10)
                  Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69).
               
               
                  
                     (11)
                  COM(2015) 478 final, Raport al Comisiei către Parlamentul European și Consiliu – Evaluare intermediară a Strategiei UE în domeniul biodiversității pentru 2020.
               
               
                  
                     (12)
                  Directiva 91/676/CEE a Consiliului din 12 decembrie 1991 privind protecția apelor împotriva poluării cu nitrați proveniți din surse agricole (JO L 375, 31.12.1991, p. 1).
               
               
                  
                     (13)
                  Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei (JO L 327, 22.12.2000, p. 1).
               
               
                  
                     (14)
                  Regulamentul de punere în aplicare (UE) nr. 908/2014 al Comisiei din 6 august 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea conturilor, normele referitoare la controale, valorile mobiliare și transparența (JO L 255, 28.8.2014, p. 59).
               
            
      
    ---documentbreak--- 
      
         
         
            
               ANEXA I
            
            
                „Anexa III
            
            
               Metoda Uniunii de determinare cantitativă a conținutului de Δ9-tetrahidrocanabinol al soiurilor de cânepă
            
            
               1.Domeniu de aplicare
            
            
               Metoda stabilită în prezenta anexă este folosită pentru a determinarea conținutului de Δ9-tetrahidrocanabinol (denumit în continuare „THC”) al soiurilor de cânepă (Cannabis sativa L.). După caz, metoda se aplică urmând procedura A sau procedura B, descrise în prezenta anexă.
            
            
               Metoda se bazează pe determinarea cantitativă prin cromatografie în fază gazoasă (GC) a conținutului de THC, după extragerea cu ajutorul unui solvent adecvat.
            
            
               1.1.Procedura A
            
            
               Procedura A se utilizează pentru controalele asupra producției de cânepă menționate la articolul 32 alineatul (6) din Regulamentul (UE) nr. 1307/2013 și la articolul 30 litera (g) din Regulamentul de punere în aplicare (UE) nr. 809/2014 al Comisiei*.
            
            
               1.2. 
                     Procedura B
            
            
               Procedura B se utilizează în cazurile menționate la articolul 36 alineatul (6) din Regulamentul de punere în aplicare (UE) nr. 809/2014.
            
            
               2.Eșantionare
            
            
               2.1.Eșantioane
            
            
               Eșantioanele se prelevează în timpul zilei, conform unui traseu sistematic care să asigure colectarea unui eșantion reprezentativ pentru parcela în cauză, dar excluzând marginile acesteia.
            
            
               2.1.1.Procedura A: dintr-o cultură de cânepă de un anumit soi, aflată pe câmp, se prelevează de la fiecare plantă selecționată un eșantion de 30 cm care conține cel puțin o inflorescență femelă. Eșantionarea se efectuează în perioada cuprinsă între a douăzecea zi de la începutul înfloririi și a zecea zi de după sfârșitul înfloririi. 
            
            
               Statele membre pot autoriza efectuarea eșantionării în perioada cuprinsă între începutul înfloririi și a douăzecea zi de la începutul înfloririi, cu condiția ca, pentru fiecare soi cultivat, să se efectueze alte prelevări reprezentative, în conformitate cu primul paragraf, în perioada cuprinsă între a douăzecea zi de la începutul înfloririi și a zecea zi de după sfârșitul înfloririi.
            
            
               În cazul cânepii cultivate drept cultură secundară, în absența inflorescențelor femele, se prelevează 30 cm din partea superioară a tulpinii plantei. În acel caz, eșantionarea se efectuează chiar înainte de sfârșitul perioadei de vegetație, de îndată ce frunzele încep să prezinte primele semne de îngălbenire, însă nu mai târziu de momentul în care începe, potrivit previziunilor, o perioadă de îngheț. 
            
            
               2.1.2.Procedura B: dintr-o cultură de cânepă de un anumit soi, aflată pe câmp, se prelevează treimea superioară a fiecărei plante selecționate. Eșantionarea se efectuează pe parcursul celor 10 zile care urmează după încheierea înfloririi sau, în cazul cânepii cultivate drept cultură secundară, în absența inflorescențelor femele, chiar înainte de sfârșitul perioadei de vegetație, de îndată ce frunzele încep să prezinte primele semne de îngălbenire, însă nu mai târziu de momentul în care începe, potrivit previziunilor, o perioadă de îngheț. În cazul soiurilor dioice, se prelevează doar plante femele.
            
            
               2.2.Mărimea eșantionului
            
            
               Procedura A: pentru fiecare parcelă, eșantionul este format din prelevări de la 50 de plante.
            
         
         
            
               Procedura B: pentru fiecare parcelă, eșantionul este format din prelevări de la 200 de plante.
            
            
               Fiecare eșantion se introduce într-un săculeț de pânză sau de hârtie, fără a fi strivit, apoi este dus la laborator pentru analiză.
            
            
               Dacă este necesar, statul membru poate prevedea recoltarea unui al doilea eșantion, în vederea unei contraanalize, acest al doilea eșantion urmând a fi păstrat fie de producător, fie de organismul responsabil cu analiza.
            
            
               2.3.Uscarea și depozitarea eșantionului
            
            
               Uscarea eșantioanelor începe cât mai repede posibil și, în orice caz, în termen de 48 de ore, prin orice metodă care implică o temperatură mai mică de 70 °C.
            
            
               Eșantioanele trebuie uscate până când ating o greutate constantă și un conținut de umiditate între 8 % și 13 %.
            
            
               După uscare, eșantioanele se păstrează fără a fi strivite, la adăpost de lumină, la o temperatură mai mică de 25 °C.
            
            
               3.Determinarea conținutului de THC
            
            
               3.1.Pregătirea eșantionului pentru analiză
            
            
               Eșantioanele uscate se curăță de tulpini și de semințele mai mari de 2 mm.
            
            
               Eșantioanele uscate se macină până se obține un praf semifin (care să treacă printr-o sită cu ochiuri de 1 mm).
            
            
               Acest praf poate fi păstrat timp de 10 săptămâni, într-un loc uscat și întunecos, la o temperatură mai mică de 25 °C.
            
            
               3.2.Reactivi și soluție de extracție
            
            
               Reactivi
            
            
               –Δ9-tetrahidrocanabinol, pur din punct de vedere cromatografic,
            
            
               –Scualan, pur din punct de vedere cromatografic, utilizat ca standard intern.
            
            
               Soluție de extracție
            
            
               –35 mg de scualan la 100 ml de hexan.
            
            
               3.3.Extragerea THC
            
            
               Se cântăresc 100 mg din eșantionul pentru analiză sub formă de praf și se introduc într-un tub de centrifugare, apoi se adaugă 5 ml de soluție de extracție care conține standardul intern.
            
         
         
            
               Eșantionul se scufundă într-o baie cu ultrasunete, unde se lasă timp de 20 de minute. După centrifugarea timp de 5 minute la 3 000 de rotații/minut, se colectează soluția de THC supernatantă. Soluția colectată se injectează în cromatograf și se efectuează analiza cantitativă.
            
            
               3.4.Cromatografia în fază gazoasă
            
            
               (a)Aparatură
            
            
               –gaz-cromatograf echipat cu un detector cu ionizare în flacără și cu un injector cu sau fără divizare;
            
            
               –coloană care permite o bună separare a canabinoidelor, de exemplu o coloană capilară din sticlă cu lungime de 25 m și diametru de 0,22 mm, impregnată cu o fază de fenil-metil-siloxan nepolară de 5 %.
            
            
               (b)Intervale de etalonare
            
            
               Cel puțin trei puncte pentru procedura A și cinci puncte pentru procedura B, inclusiv punctele 0,04 și 0,50 mg/ml de THC în soluție de extracție.
            
            
               (c)Condiții experimentale
            
            
               Următoarele condiții sunt enumerate ca exemple pentru coloana menționată la litera (a):
            
            
               –temperatura cuptorului 260 °C
            
            
               –temperatura injectorului 300 °C
            
            
               –temperatura detectorului 300 °C
            
            
               (d)Volumul injectat: 1 μl
            
            
               4.Rezultate
            
            
               Rezultatele sunt exprimate cu două zecimale, în grame de THC la 100 grame de eșantion de analiză uscat până când ajunge la o greutate constantă. Se aplică o toleranță de 0,03 g la 100 g.
            
            
               –Procedura A: o determinare per eșantion pentru analiză.
            
            
               Cu toate acestea, dacă rezultatul obținut astfel este peste limita prevăzută la articolul 32 alineatul (6) din Regulamentul (UE) nr. 1307/2013, se efectuează o a doua determinare per eșantion de analiză, iar rezultatul care se reține este media celor două determinări.
            
            
               –Procedura B: rezultatul reprezintă media a două determinări per eșantion pentru analiză.
            
            
               
            
            
               * Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69).”
            
         
         
            
            
            
               
            
               ANEXA II
            
            
                „Anexa X
            
            
               Factorii de conversie și de ponderare menționați la articolul 46 alineatul (3)
            
            
                     
                        Elemente
                     
                  
                  
                     
                        Factor de conversie
                     
                     
                        (m/arbore pe m2)
                     
                  
                  
                     
                        Factor de ponderare
                     
                  
                  
                     
                        Zona de interes ecologic
                     
                     
                        (dacă se aplică ambii factori)
                     
                  
               
                     
                        Terenuri lăsate în pârloagă (pe 1 m2)
                     
                  
                  
                     
                        nu se aplică
                     
                  
                  
                     
                        1
                     
                  
                  
                     
                        1 m2
                     
                  
               
                     
                        Terase (pe 1 m)
                     
                  
                  
                     
                        2
                     
                  
                  
                     
                        1
                     
                  
                  
                     
                        2 m2
                     
                  
               
                     
                        Elemente de peisaj:
                     
                  
                  
                     
                  
                  
                     
                  
                  
                     
                  
               
                     
                         
                     
                  
                  
                     
                        garduri vii/benzi împădurite/arbori în aliniament (pe 1 m)
                     
                  
                  
                     
                        5
                     
                  
                  
                     
                        2
                     
                  
                  
                     
                        10 m2
                     
                  
               
                     
                         
                     
                  
                  
                     
                        arbore izolat (per arbore)
                     
                  
                  
                     
                        20
                     
                  
                  
                     
                        1,5
                     
                  
                  
                     
                        30 m2
                     
                  
               
                     
                         
                     
                  
                  
                     
                        pâlcuri arbustive din zona de câmpie (pe 1 m2)
                     
                  
                  
                     
                        nu se aplică
                     
                  
                  
                     
                        1,5
                     
                  
                  
                     
                        1,5 m2
                     
                  
               
                     
                         
                     
                  
                  
                     
                        iazuri (pe 1 m2)
                     
                  
                  
                     
                        nu se aplică
                     
                  
                  
                     
                        1,5
                     
                  
                  
                     
                        1,5 m2
                     
                  
               
                     
                         
                     
                  
                  
                     
                        rigole (pe 1 m)
                     
                  
                  
                     
                        5
                     
                  
                  
                     
                        2
                     
                  
                  
                     
                        10 m2
                     
                  
               
                     
                         
                     
                  
                  
                     
                        ziduri din piatră tradiționale (pe 1 m)
                     
                  
                  
                     
                        1
                     
                  
                  
                     
                        1
                     
                  
                  
                     
                        1 m2
                     
                  
               
                     
                         
                     
                  
                  
                     
                        alte elemente care nu sunt enumerate mai sus, dar care sunt protejate prin GAEC 7, CRMG 2 sau CRMG 3 (pe 1 m2)
                     
                  
                  
                     
                        nu se aplică
                     
                  
                  
                     
                        1
                     
                  
                  
                     
                        1 m2
                     
                  
               
                     
                        Zone tampon și margini de câmpuri (pe 1 m)
                     
                  
                  
                     
                        6
                     
                  
                  
                     
                        1,5
                     
                  
                  
                     
                        9 m2
                     
                  
               
                     
                        Hectare de teren agroforestier (pe 1 m2)
                     
                  
                  
                     
                        nu se aplică
                     
                  
                  
                     
                        1
                     
                  
                  
                     
                        1 m2
                     
                  
               
                     
                        Benzi de hectare eligibile de-a lungul marginilor de pădure (pe 1 m)
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        Fără producție
                     
                     
                        Cu producție
                     
                  
                  
                     
                        6
                     
                     
                        6
                     
                  
                  
                     
                        1,5
                     
                     
                        0,3
                     
                  
                  
                     
                        9 m2
                     
                     
                        1,8 m2
                     
                  
               
                     
                        Zone cu specii forestiere cu ciclu scurt de producție (pe 1 m2)
                     
                  
                  
                     
                        nu se aplică
                     
                  
                  
                     
                        0,3
                     
                  
                  
                     
                        0,3 m2
                     
                  
               
                     
                        Zonele împădurite menționate la articolul 32 alineatul (2) litera (b) punctul (ii) (pe 1 m2)
                     
                  
                  
                     
                        nu se aplică
                     
                  
                  
                     
                        1
                     
                  
                  
                     
                        1 m2
                     
                  
               
                     
                        Zone cu culturi secundare sau strat vegetal (pe 1 m2)
                     
                  
                  
                     
                        nu se aplică
                     
                  
                  
                     
                        0,3
                     
                  
                  
                     
                        0,3 m2
                     
                  
               
                     
                        Zone cu culturi fixatoare de azot (pe 1 m2)
                     
                  
                  
                     
                        nu se aplică
                     
                  
                  
                     
                        0,7
                     
                  
                  
                     
                        0,7 m2
                     
                  
               
                
            
            
               
            
               Factorii de conversie și de ponderare menționați la articolul 46 alineatul (3), de aplicat elementelor incluse în practicile echivalente enumerate în anexa IX secțiunea III
            
            
                     
                        Zonă de interes ecologic echivalentă
                     
                  
                  
                     
                        Zonă de interes ecologic standard similară
                     
                  
                  
                     
                        Factor de conversie
                     
                  
                  
                     
                        Factor de ponderare
                     
                  
                  
                     
                        Zonă de interes ecologic (dacă sunt aplicați ambii factori)
                     
                  
               
                     
                        (1) Scoatere ecologică din circuitul agricol (per 1 m2)
                     
                  
                  
                     
                        Terenuri lăsate în pârloagă
                     
                  
                  
                     
                        nu se aplică
                     
                  
                  
                     
                        1
                     
                  
                  
                     
                        1 m2
                     
                  
               
                     
                        (2) Crearea de „zone tampon” (per 1 m)
                     
                  
                  
                     
                        Zone tampon și margini de câmpuri
                     
                  
                  
                     
                        6
                     
                  
                  
                     
                        1,5
                     
                  
                  
                     
                        9 m2
                     
                  
               
                     
                        (3) Gestionarea zonelor tampon necultivate și a marginilor de câmpuri (pe 1 m)
                     
                  
                  
                     
                        Zone tampon și margini de câmpuri
                     
                  
                  
                     
                        6
                     
                  
                  
                     
                        1,5
                     
                  
                  
                     
                        9 m2
                     
                  
               
                     
                        (4) Margini, zone din interiorul câmpurilor și pâlcuri:
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        margini, zone din interiorul câmpurilor (pe 1 m)
                     
                  
                  
                     
                        Zone tampon și margini de câmpuri
                     
                  
                  
                     
                        6
                     
                  
                  
                     
                        1,5
                     
                  
                  
                     
                        9 m2
                     
                  
               
                     
                        pâlcuri (pe 1 m2)
                     
                  
                  
                     
                        Pâlcuri arbustive din zona de câmpie
                     
                  
                  
                     
                        nu se aplică
                     
                  
                  
                     
                        1,5
                     
                  
                  
                     
                        1,5 m2
                     
                  
               
                     
                        (5) Gestionarea elementelor de peisaj
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        arbore izolat (per arbore)
                     
                  
                  
                     
                        Arbore izolat
                     
                  
                  
                     
                        20
                     
                  
                  
                     
                        1,5
                     
                  
                  
                     
                        30 m2
                     
                  
               
                     
                        arbori în aliniament (pe 1 m)
                     
                  
                  
                     
                        Garduri vii/benzi împădurite/arbori în aliniament
                     
                  
                  
                     
                        5
                     
                  
                  
                     
                        2
                     
                  
                  
                     
                        10 m2
                     
                  
               
                     
                        grup de arbori/pâlcuri arbustive din zona de câmpie (pe 1 m2)
                     
                  
                  
                     
                        Pâlcuri arbustive din zona de câmpie
                     
                  
                  
                     
                        nu se aplică
                     
                  
                  
                     
                        1,5
                     
                  
                  
                     
                        1,5 m2
                     
                  
               
                     
                        garduri vii (pe 1 m)
                     
                  
                  
                     
                        Garduri vii/benzi împădurite/arbori în aliniament
                     
                  
                  
                     
                        5
                     
                  
                  
                     
                        2
                     
                  
                  
                     
                        10 m2
                     
                  
               
                     
                        vegetație lemnoasă riverană (pe 1 m)
                     
                  
                  
                     
                        Garduri vii/benzi împădurite/arbori în aliniament
                     
                  
                  
                     
                        5
                     
                  
                  
                     
                        2
                     
                  
                  
                     
                        10 m2
                     
                  
               
                     
                        terase (pe 1 m)
                     
                  
                  
                     
                        Terase
                     
                  
                  
                     
                        2
                     
                  
                  
                     
                        1
                     
                  
                  
                     
                        2 m2
                     
                  
               
                     
                        ziduri din piatră (pe 1 m)
                     
                  
                  
                     
                        Ziduri din piatră tradiționale
                     
                  
                  
                     
                        1
                     
                  
                  
                     
                        1
                     
                  
                  
                     
                        1 m2
                     
                  
               
                     
                        rigole (pe 1 m)
                     
                  
                  
                     
                        Rigole
                     
                  
                  
                     
                        5
                     
                  
                  
                     
                        2
                     
                  
                  
                     
                        10 m2
                     
                  
               
                     
                        iazuri (pe 1 m2)
                     
                  
                  
                     
                        Iazuri
                     
                  
                  
                     
                        nu se aplică
                     
                  
                  
                     
                        1,5
                     
                  
                  
                     
                        1,5 m2
                     
                  
               
                     
                        (6) Păstrarea solurilor turboase sau umede arabile sub iarbă (fără utilizarea de îngrășăminte și fără utilizarea de produse de protecție a plantelor) (pe 1 m2)
                     
                  
                  
                     
                        Terenuri lăsate în pârloagă
                     
                  
                  
                     
                        nu se aplică
                     
                  
                  
                     
                        1
                     
                  
                  
                     
                        1 m2
                     
                  
               
                     
                        (7) Producție pe teren arabil fără utilizarea de îngrășăminte și/sau de produse de protecție a plantelor și neirigat, nesemănat cu aceeași cultură doi ani la rând (pe 1 m2)
                     
                  
                  
                     
                        Zone cu specii forestiere cu ciclu scurt de producție; benzi aflate de-a lungul marginilor de pădure cu producție; zone cu culturi fixatoare de azot 
                     
                  
                  
                     
                        nu se aplică
                     
                  
                  
                     
                        0,3
                     
                     
                        0,7 în cazul culturilor fixatoare de azot
                     
                  
                  
                     
                        0,3 m2
                     
                     
                        0,7 m2
                     
                  
               
                     
                        (8) conversia terenului arabil în pășuni permanente (pe 1 m2)
                     
                  
                  
                     
                        Terenuri lăsate în pârloagă
                     
                  
                  
                     
                        nu se aplică
                     
                  
                  
                     
                        1
                     
                  
                  
                     
                        1 m2
                     
                  
               
                ”